Աղջիկը, որ խճճվել էր ոստայնում

Աղջիկը, որ խճճվել էր ոստայնում (), Միլենիում վիպաշարի չորրորդ վեպն է։ Այն պատմում է Լիսբեթ Սալենդր և Մայքլ Բլոմկվիսթ կերպարների մասին։ Վեպի հեղինակը շվեդ գրող և լրագրող Դեյվիդ Լեջրքրենցն է։ Սա վիպաշարի առաջին վեպն է, որը ստորագրված չէ առաջին երեք Միլենիում գրքերի հեղինակ Սթիջ Լարսոնի կողմից։ Սթիջ Լարսոնը մահացել է 2004 թվականին, սրտի կաթվածից։ Վեպը ամբողջ աշխարհում հրատարակվել է 2015 թվականի օգոստոսի 27–ին, իսկ միայն ԱՄՆ-ում` 2015 թվականի սեպտեմբերի 1–ին։

Զարգացում 
2013 թվականի դեկտեմբերին շվեդական Նորսթեջ Ֆողլագ հրատարակչությունը հայտարարում է Միլենիում վիպաշարի չորրորդ գրքի մասին, որը պետք է լույս տեսներ 2015 թվականի օգոստոսին, հեղինակ Դեյվիդ Լեջրքրենցի կողմից։ Գրքի տվյալները պահպանվում էին խիստ գաղտնի և մեծ ուշադրություն էր դարձվում դրա անվտանգությունն ապահովելու վրա։ Լեջրքրենցը գիրքը գրել է իր համակարգչում, առանց համացանցից օգտվելու, արտաքին վտանգներից խուսափելու համար։ Նա գրքի ձեռագիր տարբերակը անձամբ հանձնել է իր հրատարակչին։ Գրքի շվեդերեն վերնագիրը` «Det som inte dödar oss», բառացիորեն նշանակում է «Դա մեզ չի սպանի»։ Լեջրքրենցը փորձել է չշեղվել վիպաշարի ուղղությունից և հավատարիմ է մնացել Լարսոնի լրագրողական ոճին։ Վեպը թարգմանվել է 38 տարբեր լեզուներով, այդ թվում նաև անգլերեն (Ջորջ Գոուլդինգի կողմից)։ Ինչպես նախորդ վեպերը, այս վեպի անգլերեն թարգմանությունը ևս հրատարակվել է Միացյալ թագավորությունում, Քուերսուս հրատարակչության կողմից։ 2015 թվականի մարտին հրատարակիչ Ալֆրեդ Կնոֆը հայտարարել է գրքի անգելերեն թարգմանության վերնագիրը՝ «Աղջիկ, որ խճճվել էր սարդոստայնում»։ Առաջին անգամ գիրքը հրատարակվել է 500.000 օրինակով։ Լարսոնի հայրը և եղբայրը, ովքեր վարձել էին Լեջրքրենցին, մշտապես աջակցել են նրան։ Այնուամենայնիվ, Լարսոնի սիրեցյալ Էվա Գաբրիելսոն քննադատական կարծիք է հայտնել այս գործարքի մասին և Միլենիում վիպաշարի շարունակումը Լեջրքրենցի կողմից, «միանգամայն հիմարություն» է համարել She possesses an unfinished fourth manuscript of the Millennium series, which is not included in the novel.։ Երբ Լեջրքրենցի գրքերի հրատարակչին հարցրել են, Լարսոնի մահից հետո, Լեջրքրենցի` գիրքը շարունակելու որոշման մասին, նա ասել է. «Ես կարծում եմ, որ Լիսբեթ Սալենդրը քսանմեկերորդ դարի գրականության հերոսներից մեկն է։ Նա խիզախ է, անվեհեր և բարոյապես բարձր։ Ես հույս ունեմ, որ մարդիկ կգնահատեն այս կերպարի և հեղինակի վերադարձը գրականություն»։

Սյուժե 
Համակարգչային գիտակ Ֆրանս Բալդերը լքում է Սիլիկոնային հովիտը և իր աշխատանքը ու վերադառնում Շվեդիա` իր աուտիկ որդի Օուգստին խնամելու համար։ Բալդերը մի քանի կազմակերպությունների կողմից զգուշացվել էր իրեն «Սարդային հասարակություն» կոչող կազմակերպության վտանգի մասին, սակայն նա անտեսումէ  զգուշացումները` նախընտրելով խնամել իր անուշադրության մատնված որդուն։ Օուգուստն ուներ Սավանտի համախտանիշ։ Նա տպավորիչ նկարում  էր և ակնհայտ ընդունակություններ ուներ թվաբանության ոլորտում։ Մանկական հիշողությունների ազդեցության տակ Սալենդրը որոշում է հետևել իր անցյալից ինչ–որ մեկի օրինակին։ Նա մուտք է գործում սարդային հասարակություն։ Նա օգնում է մի խումբ հաքերների մուտք գործել ԱԱԾ համակարգեր։ ԱԱԾ ագենտ Ալոնա Քեսայլեսին և ԷֆԷրԱ գործակալ Գաբրելա Գրեյնին հանձնարարված էր հետապնդել Սալենդրին և սարդային հասարակությանը (ռուսական հանցավոր աշխարհի մարդկանց խումբ, որոնց կառավարում էր ոմն Թանոսը)։ Գրեյնը զանգահարում է Բալդերին և զգուշացնում վտանգի մասին։ Բալդերը վարձում է Միլթոն գործակալությանը` իր անվտանգության ապահովման համար։ Բալդերը հանդիպում է նշանակում Բլոմկվիսթի հետ, սակայն նա ժամանելով, իր հետ է բերում վարձու մարդասպանի և Բալդերը սպանվում է։ Օուգուստի մայրն այլևս անկարող էր խնամել տղային` նրան թողնում է մի կազմակերպության խնամքի վրա։ Ինչ–որ կերպ Բլոմկվիսթը նկատում է, որ Օուգուստի հերթական նկարի հերոսը նման է նրա հոր մարդասպանին։ Կազմակերպության ղեկավար Կիրան հրամայում է հեռացնել երեխային` իր ահասարսուռ վարքի պատճառով։ Այդ ժամանակ Սալենդրը օգնում է Օուգուստին և դուրս է գալիս Բլոմկվիստի և Միլենիումի խմբագիր Էրիկա Բերգերի հետքի վրա։ Բերգերի ընկեր Գրեյնն իր ընկերոջն օգնելու համար առաջարկում է նրան պատսպարվել իր ծովափնյա առանձնատանը։ Բալդերը Բլոմկվիսթին ասում է, որ իր նախկին օգնականը, ով Սալեդրին վարձատրել էր, որպեսզի հաստատի, որ իրեն առևանգել են, իր աշխատած կազմակերպության անդամ է։ 
Նիդհամը դուրս է մղվում հետաքննական գործընթացից, քանի որ ԱԱԾ–ն ցանկանում էր թաքցնել իր ներգրավվածությունը։ Նա լսում է Վասփ անունով մի անհատի մասին և զուգահեռականներ է տանում նրա և Մարվել Կոմիքսի հերոսների միջև։
Այսպիսով, Բալդերը գնում է Սոլիֆոն կազմակերպություն և բացահայտում է, որ նրանք համագործակցում էին և՛ ԱԱԾ-ի, և՛ սարդային հասարակության հետ իրենց լրտեսական բազայով։
Այդ ժամանակ, Ռեբեկա Մեթսոն անունով մի կին փորձում է գայթակղել Բլոմկվիսթին։ Սալենդրի նախկին խնամակալ Հոլջերը հաստատում է, որ այդ կինը Լիզբեթի կորած երկվորյակ քույր Կամիլան է, ով տիրացել էր իր հոր՝ Զալեչենկոյի հանցավոր կարողության մի մասին, և այն օգտագործում էր Լիզբեթի դեմ։
Նիդհամը գալիս է Շվեդիա և կապվում է Բլոմկվիսթի հետ, խնդրում Սալենդրի հետ հանդիպում կազմակերպել, պատճառաբանելով, որ նա կօգնի նրանց ԱԱԾ–ի բազային տվյալների անվտանգության պահպանման գործում։ 
Այդժամ Սալենդրը տեղեկացնում է, որ նա և Օուգուստը սարդային հասարակության կողմից հարձակման մեջ են։ Լիզբեթը, կասեցնելով հարձակումը, վնասազերծում է Հոլթսերին և մի քանի այլ կասկածյալների։ 
Չնայած նրան, որ Կամիլան, Օուգուստը և Լիզբեթը հեռանում են, այնուամենայնիվ Օուգուստը արդեն նկարել էր Հոլթսերի դիմանկարը` օգնելով Սալենդրին բացահայտել ԱԱԾ-ի վերջին գաղտնիքը։ Գրեյնը պաշտոն է ստանում Միավորված ազգերի կազմակերպությունում։ Միլենիումը հրատարակում է մի փաստարկ, որը վերականգնում է իրենց հեղինակությունը և նորից շահում մարդկանց վստահությունը։ Սալենդրը այցելում է Բլոմկվիսթին, որպեսզի վերականգնի իրենց ընկերությունը։

Արձագանքներ 
Գիրքն արժանացել է և՛ դրական, և՛ քննադատական մեկնաբանությունների։ Ամսագրերից մեկում «Աղջիկը, որ խճճվել էր ոստայնում» գրքի մասին ասվել է. «Այն տիպիկ մեղք է»։ 2015 թվականի օգոստոսին Ամերիկայի Միացյալ Նահանգների տարածքում գիրքը ճանաչվել է բեսթսելլեր։

Ֆիլմ 
2015 թվականի նոյեմբերին Columbia Pictures հեռուստատեսային ընկերությունը հայտատառել է, որ վեպի հիման վրա ֆիլմ է նկարահանվում։ 2016 թվականի նոյեմբերի երկուսին Variety ամսագիրը հայտարարել է, որ ֆիլմի նկարահանման աշխատանքները ղեկավարելու է ուրուգվայցի կինոարտադրող Ֆեդե Ալվարեզը, որպես «Վիշապի դաջվածքով աղջիկը» ֆիլմի շարունակություն։ Ի տարբերություն նախկին գրքերի և դրանց հիման վրա նկարահանված ֆիլմերի, «Աղջիկը, որ խճճվել էր ոստայնում» ֆիլմը առաջինն էր լինելու, որի բնօրինակը բեսթսելեր էր և առաջին ֆիլմը այդ շարքից, որը նկարահանվելու էր անգլերեն լեզվով։

Ծանոթագրություններ 

2015 վեպեր